Golfklubben Storstrømmen - December 2019\nKan du ikke se dette nyhedsbrev? Se det i din browser\nVi er nu igen ved et årsskifte og kan se frem til 2020, som vi er stærkt i gang med planlægningen af.\nInden vi ser frem, er det ved et års udgang passende at reflektere på året der er gået. Året har været et år præget af udvikling, der til fulde har indfriet og opfyldt de planer vi havde for året.\n2019 blev året hvor vores anlæg og bane kom i meget flot standard, 2019 blev året hvor Vognporten igen kom i god drift og 2019 blev et år hvor en masse medlemmer og klubberne i klubbenmed frivillig kraft har ydet en stor indsats for at få driften til at køre velsmurt og hertil søsat nye tiltag.\n2019 blev også året hvor vi flot fik fejret vores 50-års jubilæum med en lang række arrangementer afsluttende med reception, jubilæumsfest og jubilæumsturnering. Jubilæet gav en masse positiv omtale af klubben og vi var også så heldige at vi blev betænkt med en række gaver.\nTak til alle for en fantastisk indsats i 2019 og tak til de interessegrupper, der har arbejdet med på at realisere en god sæson og tak for gaverne til jubilæet.\nNu ser vi frem til år 2020, som vi tror igen bliver et godt år for Golfklubben Storstrømmen, vi vil arbejde videre ad den vej vi er på. 2020 bliver et år hvor hovedtemaerne vil være rekruttering og PR. Vi har indgået aftale med DGU om at hjælpe med på temaet rekruttering, derfor vil en af DGU’s konsulenter, Sarah-Cathrine Wandsø, jævnligt have sin gang i klubben og i øvrigt lægge en del af sin arbejdstid (i alt ca. 60 timer) hos os. Vi skal i den anledning have nedsat et rekrutteringsudvalg på 9-10 personer – er der nogle der allerede nu kan melde at det kunne være spændende at indgå her, hører vi meget gerne. Ellers vil vi prøve at prikke nogle på skulderen for at høre om interesse for det arbejde. På PR-siden ønsker vi at forstærke nuværende udvalg og team – også her – hvis det arbejde har interesse, så lad os endelig høre.\nTorsdag den 23. januar 2020 vil vi, som i de senere år, afholdenytårskur – det vil der komme nærmere om. På nytårskuren vil fortælle mere om vores planer for 2020, her vil også DGU forestå indlæg om udvikling i golfsporten i Danmark og ikke mindst om vores fælles planer om rekruttering og om hvordan de skal udmøntes.\nVi ønsker alle rigtig glædelig jul og godt nytår med tak for indsatsen i det gamle år og med ambition om endnu mere udvikling i det nye år.\nTænk engang - jeg synes lige, vi har afsluttet sæsonen og nu banker december allerede på døren!\nSkulle der være nogen, der mangler en idé til en advents gave eller en lille julegave måske, så kan jeg afsløre, at Vognporten nu kan tilbyde oprettelse af gavekort !!!\nJeg står klar og kan oprette gavekort i alle størrelse - pakket fint ind, lige til at forære væk :)\nVedrørende åbningstider i Vognporten i december måned, så vil jeg være her de dage, hvor der er arrangementer - tirsdag, lørdag og søndag er faste lukkedage - og ellers er jeg her "efter behov, vind vejr og golfspillere på banen".....\nJanuar 2020 vil der som udgangspunkt være meget stille, da aktivitetsniveauet er minimalt.\nFor de medlemmer der bruger facebook, kan jeg glædeligt meddele, at jeg - lidt nærmere sæsonstart, vil oprette en lukket facebook gruppe, kun for medlemmer af Golfklubben Storstrømmen :)\nMit håb for denne gruppe er, at jeg kan gøre vognporten til en aktiv medspiller i forhold til det sociale liv i vores helt fantastiske klub :)\nMin forestilling er, at jeg her kan minde om feks. "begrænset udvalg pga. turnering", ekstra gode tilbud, grillaften på terrassen, mad "to go", et billede af en nybagt kage måske....Alt dét, som jeg nogen gange synes er svært, at nå ud til alle medlemmer med :)\nHåber I vil tage godt imod gruppen :)\nOg ellers er der bare tilbage, at ønske Jer alle sammen, samt jeres familier en rigtig glædelig jul -\nGløggen snurrer og æbleskiverene er klar, så kig endelig forbi :)\nGolfklubben Storstrømmen får sin egen Tour-spiller\nVi vil til hvert nyhedsbrev komme med et portræt af et af vores medlemmer. Til dette første portræt er det Mathias Ballard, da han står overfor at forfølge sin mange-årrige drøm, og “turner pro” første januar 2020.\nMathias er et kendt ansigt i Golfklubben, hvor han flittigt har svinget køllerne - stort set siden han lærte at gå. Ikke mange medlemmer har undgået at bemærke Mathias’ utallige timer på Driving Range og putting green. Resultatet af det store slid bærer nu frugt, hvilket senest viste sig, da Mathias i oktober vandt First Stage på ECCO-Tourens kvalifikation til 2020 og efterfølgende på Final Stage kvalificerede sig til en kategori 7, hvilket betyder, at Mathias i 2020, stort set har adgang til alle turneringer på ECCO-Touren / Nordic League og hermed adgang til de fleste professionelle turneringer i Skandinavien. Håbet er med tiden og større erfaring, at finde vej til Challenge Touren og senere Europa Touren.\nAt spille på ECCO-Touren er en bekostelig affære, og Mathias er i fuld gang med at prøve at finde sponsorer, så han kan have fuld fokus på at præstere på banen.\nHvornår startede du med at spille golf, og hvad fik dig igang?\nJeg spillede golf før første gang, da jeg var et par år gammel - min mor, Marianne, var og er selv ihærdig golfspiller, og hun introducerede mig til golf som helt spæd.\nHvornår du fandt ud af du ville mere end bare golf på hobby plan?\nJeg fandt hurtigt en stor interesse for spillet, og brugte mange af de lyse timer i Golfklubben Storstrømmen. Lige siden 8-9 års alderen, drømte jeg om at blive professionel og leve af, at rejse rundt i verden og spille golf.\nHvilke overvejelser har du haft, som gør at du springer ud i Pro livet?\nI årenes løb har jeg jagtet netop denne drøm. Jeg har deltaget i de største turneringer på nationalt niveau, og spillet turneringer på Ecco-Touren. Jeg har gjort mig en masse erfaringer igennem årene, der har udviklet mig som golfspiller. Jeg har bevist over for mig selv, at jeg har niveauet til at spille på et professionelt plan, og starter min professionelle karriere i 2020 - her har jeg spillerettigheder på Ecco-Touren, og sigter mod at spille turneringer rundt omkring i Skandinavien, hvis økonomien tillader det.\nDu kan følge/støtte Mathias på\nVi har efter en rigtig fin sæson (37.) i Seniorklubben i Golfklubben Storstrømmen afholdt generalforsamling, hvor der var genvalg for en ny 2 års periode af formand Gert Jørgensen og bestyrelsesmedlem Anne Jensen.\nØvrige på valg – 2 suppleanter Britta Falsted og Ilse Jørgensen samt revisor Claus Hansen og resiorsuppleant Dan Knudsen blev alle genvalgt.\nSæsonens sidste arrangement er en julematch torsdag den 5. december, hvor der spilles en 13 hullers holdmatch (Norsk Stableford). Efter spillet serveres flæskesteg og ris a la mande i Vognporten.\nVi fortsætter vintergolf hver torsdag kl. 10:00 med mødetid senest kl. 09:45. Der spillers 13 huller. Påtænker man at blive medlem af Seniorklubben i Golfklubben Storstrømmen fra 1. april 2020, kan man gratis deltage i vintergolf på lige fod med nuværende medlemmer.\nHjælp vores klub til flere greenfee gæster.\nLave en anmeldelse af vores dejlige klub & bane på TripAdvisor.com.


4 råd til hvordan du finder den rette roommate | findroommate helpdesk\nHvad er en god roommate for dig? Hvordan ved du egentlig hvem der er den rette? Disse spørgsmål stiller du måske dig selv i jagten på din nye roommate. Ingen kender dette svar ud over dig selv. Det kan dog være svært at finde frem til svaret.\nDerfor får du her 4 gode råd til hvordan du finder frem til den bedste roommate for dig.\nInden du begynder at søge, skal du gøre det klart for dig selv, hvad du søger i en roommate. Du skal ikke nødvendigvis gå for meget i detaljer og forme den helt perfekte roommate for dig - for denne findes måske ikke. Så lad være med at fastlås dig på alt for specifikke krav, ellers bliver jagten på din næste roommate lang og svær.\nGør dig i stedet for nogle overordnede tanker. F.eks. søger du en roommate, du også kan være social og hygge med? Skal din roommate være jævnaldrende med dig selv, eller er dette ligegyldigt?\nNår du mødes med potentielle roommatekandidater, er det vigtigt du stiller dem spørgsmål. Både så du bedre kan lære dem at kende, men også så du bedre kan spore dig ind på om I passer godt som roommates. Hvilke spørgsmål du skal stille? Find vores guide med 45 spørgsmål du kan stille til dine potentielle roommates her på bloggen. Det kan give dig lidt inspiration, men du kan selvfølgelig også lave dine egne spørgsmål.\nSørg altid for at lave en forventningsafstemning med din kommende roommate inden vedkommende flytter ind. Det er her I snakker om hvad I begge forventer af hinanden og dét at bo sammen. Hvis der er en række af ting I ikke ser ens på som rengøring, privatliv, generelle husregler osv. er det nok ikke en god idé at I bor sammen, og du vil dermed gøre jer begge en god tjeneste ved ikke at gå videre med personen.\nGå med mavefornemmelse\nSidst men ikke mindst er det vigtigste, at du følger din mavefornemmelse. Hvis du sidder tilbage med en håndfuld personer, som du skal vælge mellem, vælg dén, som din mavefornemmelse siger, er den rigtige. Det vil i de fleste tilfælde være den person du har bedst kemi med og dermed bedst vil kunne bo sammen med.


Danske forfattere, vi tog afsked med i 2021 | Nyborg Bibliotek\nFødt: 4. januar 1939\nDød: 10. maj 2021\nJohannes Møllehave var en dansk forfatter, præsten, digter, debattør og foredragsholder. Den imponerende og 40 år lange forfatterkarriere, der begyndte med debuten "Abraham, Isak og Jakob – en gammel historie" og afsluttedes med "Fredes fobi" i 2014, bød på mange tankevækkende bøger, for hvilke han bl.a. blev tildelt De Gyldne Laurbær i 1980 og H.C. Andersen-prisen i 1986. Fælles for mange af værkerne i den imponerende samling er balancen mellem humor og alvor.\nLæs mere om Johannes Møllehave på Forfatterweb via dette link!\nMit livs vennepunkter : forskel/ligheder\nAf Johannes Møllehave (2018)\nFra erindringsbøger og kronikker er samlet en række portrætter af familiemedlemmer og venner gennem mange år, bl.a. P...\nAf Johannes Møllehave (2017)\nEt udvalg af Johannes Møllehaves (f. 1937) kronikker, kommentarer og klummer med vise ord fra ham selv og de forfatte...\nHellere forrykt end forgæves : klummer & kronikker\nAf Johannes Møllehave (2011)\nSamling af tidligere offentliggjorte samt nye klummer og kronikker omhandlende bl.a. religiøsitet, litteratur, kunst ...\nMed venner i lys : samtalebog med ungdomsvennerne Jan Lindhardt og Johannes Møllehave\nAf Øjvind Kyrø (2009)\nTidligere biskop Jan Lindhardt (f. 1938) og tidligere præst Johannes Møllehave (f. 1937) har været en tur til Rom hvo...\nDet ender godt : Johannes Møllehave om døden\nSamtale med præsten Johannes Møllehave (f. 1937) om døden, sorgen og håbet. Møllehave har flere gange selv været tæt ...\nFør- og eftertanker : udvalgte klummer\nAf Johannes Møllehave (2008)\nPræsten og forfatteren Johannes Møllehaves klummer om kendte og ukendte, levende og døde, unge og gamle, forfattere o...\nAf Johannes Møllehave (2007)\nSamtalebog mellem Johannes Møllehave og landets 10 biskopper, hvor der gives en beskrivelse af domkirkernes historie ...\nHvor kærlighed bor : 60 udvalgte prædikener\nAf Johannes Møllehave (2000)\nLæsehest med æselører : oplevelser med danske bøger fra H.C. Andersen og Blicher til Benny Andersen og Lola Baidel\nAf Johannes Møllehave (1994)\nOm: H.C. Andersen, Steen Steensen Blicher, Søren Kierkegaard, Salmebogen, Sophus Claussen: Djævlerier, Thøger Larsen,...\nAf Johannes Møllehave (1993)\nEn skildring af hverdagen i et fængsel for indsatte såvel som ansatte\nFødt: 29. april 1944\nMathiesen var en dansk digter, der fra 70'erne og frem til 2020 udgav utallige bøger med digte og små fortællinger for både børn og voksne. Fælles for mange af hans værker var brugen af dyr, hvori vi mennesker afspejles. Ved udgivelsen af hans sidste bog "Omveje" høstede hans stor ros af bl.a. Information, der kaldte ham "en af rigets bedste og mest egensindige poeter."\nOmveje : digte\nAf Eske K. Mathiesen (f. 1944) (2020)\nDigte om naturen, sprog, religion og tro\nAf Eske K. Mathiesen (f. 1944) (2014)\nDigte. Underfundige prosadigte med stemninger fra naturen og dyrelivet og med erindringsglimt og refleksioner over li...\nNi tekster fra Eske K. Mathiesens digtsamlinger, farverigt præsenteret med digt og fotos i et dobbeltopslag\nAf Eske K. Mathiesen (f. 1944) (1988)\nEn række historier om Harlekin, som under sygdom får besøg af Døden, der vil lære ham dødedansen. Men den dygtige dan...\nAf Eske K. Mathiesen (f. 1944) (1983)\nHistorier om den fredløse Heinrich Hundekoks utrolige bedrifter i Sønderjylland blandt landevejsrøvere, skrækkelige h...\nFødt: 29. oktober 1942\nDød: 20. juli: 2021\nForfatter og digter Vita Andersen vidste allerede i en ung alder, at hun ville gå litteraturens veje, og i 1977 debuterede hun med digtsamlingen "Tryghedsnarkomaner", for hvilken hun modtog De Gyldne Laurbær i 1979. Digtsamlingen solgte omkring 100.000 eksemplarer og blev dermed én af den mest solgte danske digtsamlinger. På den måde blev Vita Andersen en kendt dansk forfatter nærmest fra den ene dag til den anden, og hun har siden udgivet både digte, noveller, romaner, børnebøger og skuespil.\nLæs mere om Vita Andersens forfatterskab på Forfatterweb via dette link!\nSelvbiografisk roman om pigen Vita, der vokser op i København i 1940'erne og 1950'erne som barn af en enlig...\nAnna er feteret i Danmark, men uden identitet i Marokko, hvor hun opsøger manden Pablo og sønnen Marco. De bor hos Pa...\nGet a life : roman\nAf Vita Andersen (f. 1944) (2003)\nEn ulykkelig barndom på børnehjem og i plejefamilier får Amanda til at søge tryghed hos en rig mand. Heller ikke her ...\nHold kæft og vær smuk : 12 noveller\nFødt: 26. juli 1950\nDød: 16. september\nThomsen var en dansk forfatter, der især skrev for børn og unge. Han begyndte egentlig sin karriere ved musikken, hvor han bl.a. var pianist i C.V. Jørgensens band, men i 1976 skød han sin forfatterkariere i gang med sin første bog til børn, "Fy for den lede", mens han i 2006 udgav sind første roman for voksne. Det er blevet til en lang række bøger i løbet af hans liv, men det er nok især børnebogen "Da Lotte blev usynlig" han blev kendt for.\nLæs mere om Thorstein Thomsen på Forfatterweb via dette link!\nMarianne har altid villet være kunstmaler. Hun forfølger sin drøm med alle de omkostninger, der følger med. For folk,...\nAf Thorstein Thomsen (f. 1950) (2020)\nVera på 13 rejser alene fra København til Bornholm for at aflevere nogle penge for sin syge mor. Turen med færge og c...\nDe hjerneløse : roman\nAf Thorstein Thomsen (f. 1950) (2019)\nHan er plejer og hun er gift med overlægen på det sindssygehospital, hvor de tilfældigt mødes, og varme følelser opst...\nDet er Lyngby i året 1962. Morten, Anders og Johnny er venner. De kommer fra familier, hvor alt ikke helt er, som det...\nMed kærlighedshistorien mellem norske Anne og dansk-tyske Christian i centrum fortælles om tre generationers udfordri...\nBellmans guitar : roman\nLyngby 1950'erne. Den 8-årige Jack bor sammen med sin mor og sin ældre bror. Moren forsøger at navigere mellem p...\nHistorien om tre generationer af familien Kryles kvinder, fortalt af den yngste, Michala, der måtte igennem en smerte...\nBiografisk roman om teater- og filminstruktøren Douglas Sirk, født Detlef Sierck, der voksede op i Hamborg med danske...\nAf Thorstein Thomsen (f. 1950) (2006)\nNiels Ruel kommer fra Kolding til København i 1930'erne og får arbejde i en boghandel. Under besættelsen flirter...\nAf Thorstein Thomsen (f. 1950) (1982)\n6-årige Lotte og hendes 10-årige bror Øffe er meget overladt til sig selv. Pludselig en dag kan Lotte gøre sig usynli...\nAf Thorstein Thomsen (f. 1950) (1977)\nEfter forsøg med aber sendes fire børn af sted ved hjælp af rumspejling til planeten Droj, der er ødelagt af atomspræ...\nFind flere bøger af Thorstein Thomsen via dette link!\nFødt: 3. juni 1947\nBrovst var en uddannet boghandler og lærer, der i 1970 debuterede som forfatter med "Mit hjerteshave". Hans forfatterskab har budt på alt fra romaner og digte til biografier og løgnhistorier. De skønlitterære værker bød ofte på historier, der tog udgangspunkt i hans eget liv og egne oplevelser, mens hans biografier omhandlede personer, der fascinerede ham.\nLæs mere om Bjarne Nielsen Brovst på Litteratursiden via dette link!\nAf Bjarne Nielsen Brovst (2012)\nBjarne alene i verden : fortællinger\nAf Bjarne Nielsen Brovst (2011)\nFortællinger fra Bjarne Nielsen Brovsts (f. 1947) barndom i det nordjyske - denne gang bl.a. om oldefaderen og om mød...\nLise Munk : en stærk kvinde 1909-1998 (En stærk kvinde)\nAf Bjarne Nielsen Brovst (2010)\nPå grundlag af tidligere udgivelser af forfatteren berettes om Lise Munks (1909-1998) liv, barndommen og ægteskabet m...\nBjarne, vågn op! : fortællinger\nSamling af erindringer og småanekdoter fra Bjarne Nielsen Brovsts (f. 1947) barndom. Om hans rejse til Ortopædisk Hos...\nMors lykkelige sommer : fortællinger\nAf Bjarne Nielsen Brovst (2003)\nBeretninger fra forfatterens (f. 1947) barndom. Om familie og venner\nH.C. Andersen og den borgerlige jul : 1805-1875\nAf Bjarne Nielsen Brovst (2002)\nOm H.C. Andersens (1805-1875) liv, oplevelser og skriftlige bidrag i forbindelse med julen. Desuden inddrages andre a...\nMin fars station : fortællinger\nFortællinger fra Bjarne Nielsen Brovsts (f. 1947) barndom i det nordjyske. Om lykke og ulykke der balancerede på en k...\nBedstemors paradishave : fortællinger\nHistorier fra forfatterens (f. 1947) barndom om familiemedlemmer, især bedsteforældrene\nH.C. Andersen. Bind 1, Skomagerens søn : slægten og barndommen 1745-1819\nAf Bjarne Nielsen Brovst (1993)\nOm H.C. Andersens (1805-1875) liv fra barneår til alderdom, om berømmelsens glæder og sorger, om hans digtning samt o...\nMartin A. Hansens ungdom\nOm forfatteren Martin A. Hansen (1909-1955)\nAf Bjarne Nielsen Brovst (1986)\nBarndomsoplevelser fra en lille stationsby i Danmark i 1950'erne og begyndelsen af 1960'erne\nFind flere bøger af Bjarne Nielsen Brovst via dette link!\nFødt: 15. februar 1943\nDød: 9. oktober 2021\nStrandgaard var egentlig uddannet bibliotekar, men debuterede som forfatter samme år, som hun blev færdiguddannet. Efter at have arbejdet som bibliotekar ved Det Kongelige Bibliotek i nogle år, valgt hun at blive forfatter, aktivist og debattør på fuld tid, hvor hun bl.a. blev en markant stemme i kampen for kvinders rettigheder. I forfatterskabet havde hun fokus på tabuer og de emner, der er svære at tale om. F.eks. skrev hun om sex, menstruation, abort, spiseforstyrrelser, stofmisbrug, sindslidelser, skilsmisse, ungdomsvold, rugemødre og mobning.\nLæs mere om Charlotte Strandgaard på Forfatterweb via dette link!\nUdvalgte digte : 1965-2021\nAf Charlotte Strandgaard (2021)\nDigte om moderskab, kønsroller, misbrug, psykiske lidelser og alderdom. For læsere, der ønsker en indføring i Charlot...\nAf Charlotte Strandgaard (2014)\nCharlotte Strandgaards (f. 1943) erindringer og refleksioner om livet med sønnen Hans (1963-2012). Hans var både skiz...\nDrømte mig en drøm : nedslag i et kvindeliv\nAf Charlotte Strandgaard (2012)\nForfatteren Charlotte Strandgaard (f. 1943) beretter om sin opvækst og sin ungdom indtil 1978, hvor hun som 35-årig m...\nTro, håb og angst : beretninger, drømme og digte fra tokulturelle piger\nAf Charlotte Strandgaard (2005)\nTekster og personlige livshistorier, som kaster lys på unge tokulturelle pigers vilkår, tanker og drømme i dagens Dan...\nTænk hvis det var dig : 21 beretninger om mobning\n20 børn og unge og en enkelt voksen beretter om den mobning, der gjorde deres skolegang til et helvede\nFødt: 11. februar 1937\nDød: 17. oktober 2021\nBodelsen var en alsidig forfatter, der både skrev krimi, spænding, romaner, noveller og skuespil, der handlede om hverdagsmennesker i ekstreme situationer. Ved siden af forfatterskabet dyrkede han desuden journalistikken, hvilket tydeligt afspejlede sig i hans skønlitterære værker, der stillede skarpt på samtidens problemer og bar præg af grundig research.\nLæs mere om Anders Bodelsen på Forfatterweb via dette link!\nRama Sama (ved Eva Gro Andersen)\nAf Anders Bodelsen (2019)\nNoveller med billeder af velfærdssamfundets Danmark, især København og Nordsjælland, og med motiver fra almindelige m...\nVarm luft : noveller\nAf Anders Bodelsen (2009)\nNoveller om medmenneskelige relationer og om nogle af de mere spektakulære erhvervshistorier i tiden op til finanskrisen\nAf Anders Bodelsen (2000)\nTidsbillede fra København efteråret 1947, som sammenkæder en række mere eller mindre lyssky begivenheder, der tilsamm...\nAf Anders Bodelsen (1997)\nKriminalroman. Gennem breve får man 42 år senere de enkelte deltageres minder fra en tur til Småland i sommeren 1954,...\nVeldrejede fortællinger om hverdagens Danmark fra forfatterens tidligere udgivelser. Almindelige mennesker beskrives ...\nMørklægning : roman\nAf Anders Bodelsen (1990)\nKriminalroman. Lige før politiets internering i september 1944, bliver en kendt københavnsk filmmand likvideret. Han ...\nAf Anders Bodelsen (1986)\nFire børn finder 800.000 kr. i en kagedåse, som de beslutter at gemme, indtil de kender findelønnens størrelse. Deres...\nFind flere materialer af Anders Bodelsen via dette link!\nAndre danske og udenlandske forfattere, vi tog afsked med i 2021.\nKlik på navnene, for at finde bøger af forfatterne. Ved de forfattere, vi ikke har på Nyborg Bibliotek, linkes der til bibliotek.dk.


Løkke åbner for kompromis om arveafgift | Indland | fyens.dk\nLøkke åbner for kompromis om arveafgift\nPubliceret 24. april 2013 kl. 13:49\nVenstres formand er åben for at diskutere en reduktion af arveafgiften frem for en afskaffelse, siger han.\nDe borgerlige partier har spillet ud med et ønske om at få afskaffet arveafgiften for de små og mellemstore virksomheder i forbindelse med den vækstplan, som lige nu forhandles i Finansministeriet.\nVenstres formand, Lars Løkke Rasmussen, siger dog nu, at han er åben for at diskutere en reduktion af afgiften, efter at finansminister Bjarne Corydon (S) har sagt nej til at afskaffe arveafgiften.\n- Det vil være en imødekommelse, hvis regeringen foreslog det, men indtil videre har vi intet hørt fra regeringen, siger Lars Løkke Rasmussen, der opfordrer finansministeren til at indkalde til nye forhandlinger\nLars Løkke Rasmussen har omhyggeligt undgået at kalde forslaget om at afskaffe arveafgiften for et ultimativt krav, og dermed er der en dør på klem for, at begge parter kan slippe for at tabe ansigt.\n- Vi har sagt, at der er en tidsel, der skal rives op, og det er aktieavanceafgiften. Det tror jeg, regeringen er med på, det fornemmer jeg i hvert fald. Så er der en halv tidsel om, at man straffer nogle banker af rene politiske grunde. Det kan vi nok ikke gøre noget ved.\n- Men det skaber det afledte problem, at nogle virksomheder rundt i landet vil få sværere ved at få adgang til kapital, og derfor har vi brug for nogle længere kredittider. Det tror jeg, vi kan finde en løsning på, siger Lars Løkke Rasmussen.\nDermed er parterne altså reelt enige om hovedpunkterne i vækstplanen, men de borgerlige partier forsøger i den sidste del af forhandlingerne at få en afskaffelse af arveafgiften presset ind i aftaleteksten:\n- Det er normalt sådan på Christiansborg, at når en mindretalsregerings skal igennem med noget, så må den også give noget igen.\n- Derfor har vi været meget præcise med det her ønske, for vi kunne også have sagt, at selskabsskatten skal længere ned, eller der skal ikke være nogen lønsumsafgift.\n- I stedet har vi valgt noget meget lavpraktisk, som der er penge på bordet til. Det fortrænger ikke noget, som regeringen har foreslået, da man lagde vækstplanen frem, og det bidrager direkte til at skabe, vækst, investeringslyst og arbejdspladser, siger Løkke.\nEn afskaffelse af arveafgiften vil koste én milliard kroner. De penge kan dog bruges til forslag, der skaber flere arbejdspladser, mener Bjarne Corydon. Han siger desuden, at der er andre forslag på bordet, som offentligheden endnu ikke har hørt om.